سبح ليلا دائما ونهارا واملأت وانظر بعينيك الحياة وسرا سترى وجودا يدهش السلام عليكم ورحمة الله وبركاته اخواني واخواتي في الله في زمن المهدئات النفسية. في زمن الاكتئاب والفزع والهلع ونوبات الفزع. في زمن ان نص الناس الوقتي قاعدة عايش على
المهدئات النفسية في امريكا بعد كورونا ووباء كورونا الامراض النفسية والذهاب للعيادات النفسية زاد الف في المية. تخيلوا يا جماعة احنا الزمن ده عاد فيه مشاكل نفسية قد ايه في الزمن ده. نفسك في راحة نفسية؟ نفسك في هدوء نفسي؟ هنتكلم النهاردة عن اكتر اسم بيعالج الضغط النفسي. بيعالج
ازاي انك تشتغل من غير ضغط نفسي. الضغط النفسي اللي قسم النفسيات. الضغط النفسي اللي سبب كل الامراض النفسية. هنتكلم عن اسم بيعالج قناع المزيف اللي اصحاب المال واصحاب السلطة واصحاب المناصب لبسوه قدام الناس والناس اتهيأ لهم ان دول اللي بياخدوا الحوائج
النهاردة الاسم ده هيخرج بازن الله كل الناس من قلبك. هيخليك تستغنى عن الدنيا كلها وتعرف فعلا مين اللي تقف على بابه الاسم اللي هنتكلم عنه النهاردة هو اقرب اسم لك في الدنيا. هنتكلم النهاردة عن اسم الله الوكيل. حسبنا الله ونعم
وكيل اسم جميل قوي يا جماعة. اسم الله الوكيل. الله وكيلك. الله وكيلك. انت لك وكيل. ربنا عارض عليك انه يبقى وكيلك. اسم الله واكبر واقوى مهدئ على وجه الكرة الارضية كلها. اقوى علاج للامراض النفسية. اكتر حاجة بتعالج الهم وبيشيل الهم عندك
عيش هم ليه والله وكيلك لما بتبص لطفل لطفل من الاطفال وتشوف الاطفال بيلعبوا ازاي وبيضحكوا ازاي وفرحانين ازاي بيبقى نفسك تبقى زيهم وتقف تسأل هو ايه الفرق بيني وبينهم؟ هم الاطفال فرحانين كده ليه؟ وصافيين كده ليه؟ لانهم مش شايلين مسئولية. لانهم رموا كل حمولهم على امهم وابوهم
والطفل الساعة اتنين بالليل عيط امه وابوها يصحوا له. لو الطفل الفجر مرض امه وابوها ينزلوا يودوه المستشفى. مهما كانوا تعبانين وعندهم شغل الصبح لو الطفل نفسه في عجلة بالفين جنيه امه وابوها يستلفوا لو ما عهمش فلوس وهيعملوا كل ما يستطيعوه عشان
جيبوا له العجلة. عايش برنس يا جماعة. يشيل هم ليه؟ تخيل! تخيل ان ربنا بيعرض عليك العلاقة دي. تخيلي ان ربنا بيعرض عليك العلاقة دي فاتخذها وكيلا. اي انسان هتيجي ترمي حمولك عليه. هيقول لك يا اخي خنقتني. انت. يا اخي انت عندك اضطراب في الشخصية
انت شخصية اعتمادية. يا عم ما فيش حد يرمي نفسه على حد كده وما ترميش نفسك على الناس بالمنزر ده. انما ربنا لما بترمي حمولك عليه ربنا بيفرح لما بترمي شيلك كلها عليه ربنا بيفرح. ولا تكلني الى نفسي طرفة عين. ما فيش اعتمادية في الوجود. اكتر من الكلمة دي. يا رب ولا سانية
ابني ولا سانية يا رب انا يا رب انا معتمد عليك في كل لحزة في حياتي. وفي كل عمل من اعمال حياتي. الاعتمادية اللي الناس بتتخنق منها. وتسيبك وتبعد عنك وما تردش على اتصالاتك وتعمل ان هي مش شايفاك لو شافتك في الشارع الاعتمادية دي لما بتبقى مع ربنا. بتبقى احب
الى الله. تخيل ان ربنا عرض عليك العلاقة دي. عشان كده التوكل ده اكتر حاجة بتعالج الهم في الحياة. الانسان المتوكل ده اكتر انسان هم هادي في الدنيا. انت عارف ليه ؟ لان هو شال نفسه من المعادلة اصلا. لانه هو نزل ويندوز جديد ولا تكلني الى نفسي. يا رب هي
انت يا رب اللي بتقضيها. انسان فهم ان العمل عمل ربنا سبحانه وتعالى. انا بك مش بي ولا بمجهودي ولا بتخطيطي ولا بشغلي انا مش هاموت نفسي فلان عمل ولا لأ. فلان خلص ولا لأ. انا مش قادر وافضل اكافح في الدنيا. وانا متهيأ لي ان هي بي انا لوحدي لحد ما انهار
وفي الاخر خلاص هي الناس بتاخد مهدئات في الاخر ليه ؟ بتفضل تكافح بنفسها لنفسها لحد في الاخر ما تنهار. ما عادتش قادرة المتوكل ده انسان قرر انه يشوف صح انسان قرر ان هو يفهم انسان شاف صح ان العمل عمل ربنا. وان ربنا هو اللي يقدر. وان رمح موله كلها على ربنا
ومسؤولياته مع انه سعى زي ما هنتكلم بازن الله. ان هو سعى بس ساعة من غير ضغط نفسي. ولما الضغط النفسي بيروح السعي بيزيد اصلا يا جماعة توكل التوكل ده اقوى مهدئ على وجه الارض. اسم الله الوكيل. ده اقرب اسم لك في الحياة. واجمل اسم ممكن تعيش معه في الدنيا اللي احنا
عايشين فيها دي. الله وكيلك. الله وكيلك يكون لواحد محبط. لان احلامك ما عرفتش تحققها. الله وكيلك. الله وكيلك يا كل واحدة مقهورة لانها اتزلمت او اتاكل ورسها او حد بيهددها في علاقة قديمة بعد ما تابت. الله وكيلك. الله وكيلك يا كل واحد خايف من بكرة. يا كل
واحد هيتجنن اسد ديوني منين ؟ يا كل واحد هيتجنن اجيب مصاريف مدارس ولادي وكلياتهم. منين ؟ يا كل واحد هيتجنن. اخلص من الازمة اللي انا فيها ازاي اطلع من المستنقع اللي انا فيه ازاي ؟ الله وكيلك. الله يوكلك يا كل واحد وقعت في زنب ومش عارف تخلص منه. الله وكيلك يا كل واحد وقعت في
مخدرات ونفسك انك تطلع بس مد ايدك عشان ربنا يساعدك. الله وكيلك. وكله. وكله ولما توكله ادخل في حياة وصدرك مفتوح. لان ربنا وكيلك. الله وكيلك. يا كل واحد فيه عدو زالم عايز يفتري عليه. الله وكيلك. يا كل واحدة في
واحد عايز يغتصب حقها ويعتدي عليها. الله وكيلك يا كل واحد مقهور. من ظالم او واحد عايز ياخد حقه ويظلمه. ويعتدي عليه او واحد اعلى الحرب عليه الله وكيلك يا كل واحد وراه مهمة كبيرة. مش قادر عليها. ياكل واحدة وراها حلم كبير مش قادرة تحققه. يا كل واحد مشغول ووراه حاجات
كتير مش قادر يجمع بينها. وعايز حد يشيل عنه. الله وكيلك يا كل واحد محتاج. محتاج في حياته حد يسنده. بعد بقت الدنيا غابة وما حدش عارف يشيل نفسه. عشان حد يشيل حد. الله الوكيل. الله وكيلك يا امة محمد. في تحرير فلسطين. المرتين
اللي ربنا اتكلم عن تحرير فلسطين فيهم في القرآن ربنا جاب اسم الله الوكيل في سورة المائدة فاذا دخلتموه فانكم غالبون وعلى الله فتوكلوا الله وكيلك يا امة محمد المرة التانية اللي جه فيها تحرير فلسطين في القرآن جت في سورة الاسراء الا تتخذوا من دوني وكيلا بعدها
ها وليدخلوا المسجد كما دخلوه اول مرة. التوكل هو الحل في انقاز ازمة فلسطين وانقاز المسجد الاقصى. الوكيل يعني ايه ربنا على كل شيء وكيل؟ يعني ربنا بيعرض عليك انه يبقى وكيلك. ربنا بيعرض علي انا ان ربنا يبقى وكيلي انا ان انا
اعمل توكيل عام لربنا في حياتي كلها. فاتخذه وكيلا وتوكل على الحي الذي لا يموت. لما ربنا موجود روح لغيره ليه ؟ وتقف على باب غيره ليه ؟ وهو على كل شيء وكيل. مش بس انت ربنا وكيل على اولادك. انت خايف تموت وتسيب ولادك
هو ولادك وهم اجنة في بطن امهم؟ كان مين اللي متولي امرهم؟ انت مش واكلهم. اوعى تفتكر انك وكيل اولادك. اوعى تفتكر ان دعوتك لو مت تموت بموتك اوعى تفتكر ان مشروعك الله وكيل على كل شيء. ربنا توكل بامر كل شيء في الدنيا. ما تشلش هم حد. لانك قم بمسؤولية
ولكن من غير هم. من غير ضغط نفسي لان ربنا على كل شيء وكيل. الله وكيلك. الله وكيلك يا كل ام. خايفة احسن شاب يضحك على بنتها ويفسد بنتها. الله وكيلك يا كلاب خايف ان واحد يشرب ابنه مخدرات. الله وكيلكم يا كل ام واب. خايفين لو ولادهم ما جابوش مجموعة في السانوية
اما يروحوا فين ؟ خايفين لأ احسن ولادهم يفشلوا في مستقبلهم. خايفين احسن صحبة سوء تدمر حياة ولادهم. الله وكيلك يا كل شاب متخرج مش عارف تشتغل ايه وتجيب فلوس منين وتتجوز ازاي؟ ومين يدخلك بيته ويجوزك بنته؟ وتجيب شقة منين وتعلي دخلك ازاي؟ وتنجو من شبح البطالة ازاي
اشباح الابتلاءات دي اشباح. ربنا بيعرضها للناس في الحياة عشان الناس تجري على الوكيل. ولكن في النهاية لا يمسهم الاذى لو توكلوا على الله الله وكيلك يا كل شاب جاي يفتح مشروع ويفتح حاجة جديدة يتوكل على الله في رزقه فيها. الله وكيلك يا كل واحد مأزوم وعنده ازمة
اسم الله الوكيل هو الاسم اللي بعده هتنام وترتاح. هتسعى ولكن هتعرف تنام وترتاح. وانت هادي خلاص حتة فلان خلص ولا لأ الموضوع الفلاني خلص ولا لأ ؟ ما عدتش هتتوكل على تخطيطك. ولا على سعيك ولا على شغلك. الضغط النفسي هيروح. وربنا سبحانه وتعالى
وكل شالها عنك. شالها عنك ضمنها لك سبحانه وتعالى. اسم الله الوكيل. اسم جميل اوي يا جماعة. اسم عظيم اوي. النهاردة في الحلقة بتاعة النهاردة انا عايز بس نعيش مع جماله. لسة مش هنتكلم في معناه الوقتي. لسة مش هنتكلم في الطريق اليه الوقتي. لسة مش هنتكلم في علاقة التوكل بالاسباب والتوكل
تفويض والفرق بين الوكيل والكفيل لسة مش الوقتي. لسة مش هنتكلم في ايه علامات التوكل الحقيقي؟ وازاي ؟ النبي عليه الصلاة والسلام والانبياء بالتوكل على الله حققوا حاجات مذهلة والقصص الواقعية الرهيبة في التوكل بازن الله سبحانه وتعالى. انا الوقتي بس عايز اقول لك التوكل لو جه في حياتك هيحصل ايه. غير
حياتك بالتوكل على الله. غيري كل حاجة التوكل ده بيعمل انقلاب. انقلاب يا جماعة. انتم عارفين يعني لما شفت فيلم زمان آآ لقطة يعني وانا صغير آآ نابليون بونابرت لما جه في الحملة على مصر فما هم دفعوا رشاشة. فالمصريين هاجمين عليه بالسيوف. فميت واحد هاجم وواحد معه مترليوس
كده اول ما قربوا منه حصادهم بالمترليوز. قلت سبحان الله! هو ده التوكل على الله! انك انت معك الرشاش بتاع اليقين في الوكيل سبحانه وتعالى والابتلاءات هجمة عليك بتحصدها كلها بحسبي الله ونعم الوكيل. التوكل ده بيعمل انقلاب في الموازين العالمية. عشان كده
تحرير فلسطين ربنا قال في سورة المائدة. فاذا دخلتموه فانكم غالبون. وعلى الله فتوكلوا. انقلاب في الموازين. تلتميت واحد رايحين يفتحوا فلسطين هناك دولة وجيش وكنعانيين وعماليق وظلمة. ازاي دول قدروا على دول وعلى الله؟ فتوكلوا سيدنا يونس لما
اتوكل على الله في بطن الحوت. الحوت انقلب بقى غواصة ونزهة بحرية. والليل انقلب بقى نزهة ليلية. اعداؤه بقوا جنود عنده اعداءه بقوا خدم عنده التوكل بيعمل انقلاب في الحياة. كان فيه شاب من الشباب
دي قصة حقيقية وراح لواحد من مشايخي شاب متدين في قرية وكان فيها ساحر والساحر كان بيفرض اتاوة على كل شاب بيتجوز ولا يعمل له سحر ليلة الدخلة الا يمس امرأته. فاي شاب كان بيتجوز يروح بقى يدي له الفين تلاتة خمسة لحد ما الساحر يرضى. عشان ما يتعرضلوش بازى في ليلة الدخلة والا الساحر يأزيه
فالساحر طبعا لما عرف ان الشاب ده هيتجوز تحداه. فالشاب راح لشيخي فقال له اعمل ايه ؟ شوفوا اليقين بقى بفضل ومنة الله. والله حسيب الجميع. قال له اعلن ازا كان له شرط عشان اساعدك اعلن جوازك. واعلن الميعاد بالزبط. واعزم اهل البلد كلها. ورح للساحر وعرفه. وتحصن بحسبي الله ونعم
الوكيل وتحصن بالافكار الصباح والمساء. وتحصن بالرقية. الشاب عمل كده. واتحدى الساحر قدام الدنيا والبلد كلها كانت مستنية. هيحصل ايه في ليلة الدخلة والشاب جهر بحسبي الله ونعم الوكيل. وفي ليلة الدخلة ربنا سبحانه وتعالى يسر له كل شيء وزوجته بفضله ومنة الله سبحانه وتعالى
يعني بفضل منة الله ومشت الاسرة هو ايه ده! الله وكيله! الله حسبي الله ونعم الوكيل! معجزات التوكل على الله كل حاجة قلب موازين القوة بتتقلب لما انت بتبقى مع الوكيل
التوكل بيخليك جبل ما يهزك ريح. ربنا بيصور منزر واحدة واحدة ست ماسكة ابنها ماسكة ضناها في حضنها ومتبتة فيه. وخلاص تصرخ الدموع ملت عينيها. الدم هينهمر من عينيها بدل الدموع. وربنا بيكلمها بيقول لها واوحينا الى ام موسى ان ارضعيه
رضعيه الاول من لبن صدرك. رضعيه عشان يعرف طعم لبن صدرك انت. فما يقبلش لبن تاني. ربنا بيوصي الام بابنها لانه احن على الابن من امه امه فاذا خفت عليه لو خفت عليه هاعمل ايه يا رب؟ جنود فرعون جايين في الطريق. لو خفت عليه اشق صدري واحطه جواه. لو خفت عليه احطه في حضن
يا رب جوة قلبي. لو خفت عليها في المكان ما حدش يشوفه فيه. فاذا خفت عليه فالقيه. ارمه. ارمه يا رب. ارميه فين؟ ارميه في بلد تانية ارميه في بيت ما حدش يعرف مكانه ارميه في البحر. القيه في اليم. استني ولا تخافي. اوعي نبض قلبك يزيد. اوعي دقات قلبك تتصارع ولا
اوعي تقلقي. اوعي تقلعي اوعي تفزعي. اوعي تصرخي وتقولي ابني وضنايا راح مني. ولا تخافي ولا تحزني. انت مش بترميه في الماية. انت بتحطيه في ايديا. انا بايدي ربنا زل فرعون في الحركة زل. يا فرعون انت كنت عايز جنودك بايديهم يحطوه في ايديك. انا مش
خلي جنودك بايديهم يحطوه في ايديك. انا اللي بايديا يا فرعون هاحطه في ايديك. ربنا مش زل فرعون بس في الحركة دي. ربنا زل كل الاسباب كلنا ام موسى وكلنا في الموقف ده ونهاية المشهد ام موسى ابنها رجع لها. ونهاية المشهد ان رده اليك وجاعلوه من المرسلين. ونهاية
المشهد فرعون بيدي فلوس لام موسى عشان ترضع موسى. فرعون بيأكل ام موسى عشان تتقوى بالاكل بتاع فرعون. على ارضاع موسى ما هيطلع ينهار عرش فرعون على ايديه. فلا نامت اعين البلهاء ولا نامت اعين الناس اللي قلوبها معلقة بالاسباب ومش عارفة. مين
هو ربنا يطلع موسى المتوكل ابن المتوكلة. ابن فاعل اللي رضع من لبن امه التوكل يطلع موسى. لما يهرب من مصر وفرعون ويروح مدين يقول قال ربي اني لما انزلت الي من خير. فقير مش اني لما ستنزل انزلت. انا واسق ان الخير
نزل نزل فين يا موسى؟ نزل فين وانت هتموت من الجوع؟ نزل فين وانت جلد بطنك دخل في ضهرك من الجوع. نزل فين وانت جلد بطنك اخضر من اكل ورق الشجر
نزل فين وانت مهدد في امنك؟ نزل فين؟ وانت مش لاقي مكان يأويك نزل فين؟ ربي اني لما انزلت الي انا واثق وفعلا الخير كان نزل وكان السبب في الخير. البنت اللي كان لسه سقيه ساقي الغنم بتاعتها ابتغاء وجه الله. الخير نزل. ما تقولش الخير فين
الخير نزل وثق في الله. الوكيل التوكل على الله بيخليك جبل ما يهزك ريح. محمد بن عبدالله عليه الصلاة والسلام شاب ماشي في مكة. الصادق الامين الصادق الامين جه الصادق الامين دخل الصادق الامين خرج فجأة بقى الكذاب الساحر دخل الكذاب الساحر خرج الكساب الساحر راح
ازاي الساحر جه فجأة بدأ يترمى عليه سلك جزور. بدأ يخنق ويسقط مغشيا عليه عند صحن الكعبة. وهو بيصلي. فجأة اتطرد من راح الطائف في وسط جبال موحشة. في وسط طرق رهيبة ماشي على رجليه. على ارض احر من الجمر. الاطفال يقذفوه بالحجارة
والناس ترفض انها تستقبله يرجع من الطائف مطرود برضه عليه الصلاة والسلام يقف يصرخ لربنا الى من تكلني سايبني لمين يا رب الى من تكلني ما ليش غيرك يا رب. الى من تكلني. ما حدش هينجدني باللي انا فيه غيرك. ما حدش هيجبر كسر
غيرك ما حدش هيخرجني من الهم والغم اللي انا فيه غيرك. الى من تكلني على بابك يا رب. الى من تكلني لو الناس كلها ظلمتني ما حدش هينصرني غيرك. لو الناس كلها قهرتني ما حدش هيجبرني غيرك. لو الناس كلها اذتني ما حدش هيحميني غيرك
خيرك الى من تكلني انت رب المستضعفين وانت ربي. المستضعفين لهم مين غيرك يا رب. المكسورين لهم من غيرك يا رب. المزلومين من غيرك يا رب. مرضى السرطان لهم من غيرك يا رب. اللي مش عارفين يحققوا احلامهم في الدنيا لهم من غيرك
اللي لهم اعداء عايزين ينسفوهم لهم لهم من غيرك. قومي قبل الفجر واسجدي وقولي له الى من تكلني. اسجد في كل سجدة من سجود الفرائض الخمسة وقل له الى من تكلني. النبي عليه الصلاة والسلام وقف وقفة اسد. بسبب التوكل على الله سبحانه وتعالى. يطلع ابو بكر الصديق انجب
تلاميز النبي عليه الصلاة والسلام في الهجرة يدي للنبي عليه الصلاة والسلام كل فلوسه. والنبي يقول له مازا تركت لاهلك؟ يقول له تركت لهم الله. تركت لهم الله انت تركت لكل مشكلة في حياتك الله. تركت لكل ابتلاء في حياتك. الله
خرجت لكل ازمة ولكل مرض في حياتك الله تبيع حياتك لله. وتشتري معية الله معرفة الناس كنوز لأ. معرفة الله هي اللي الوكيل اسم الله الوكيل. اسم الله الوكيل هيخليك جبل ما تهزه ريح. اسم الله الوكيل هيديك الراحة النفسية. راحة
راحة نفسية هدوء نفسي. اسم الله الوكيل فعلا هيريحك. بيعالج اكبر مشكلة في حياة الناس. اكبر مشكلة في حياة الناس مش الشغل. مش كتر الشغل اكبر مشكلة في حياة الناس الضغط النفسي. النوم شغالين ومطلوب ان ييجي من شغلهم ده زي واحد مسلا راكب عربية تسعمية سيسيه وعايز يروح امريكا. مش قادر
العربية مش جايباه. انت ضعيف وامكانياتك محدودة. والزروف صعبة وحاجات كتير اوي ضدك. وزروف الدنيا نفسها صعبة. طب هتعمل ايه؟ مش قادر الشغل مهما اشتغلت هتجيب احتياجات الحياة الوقت ازاي. والاحتياجات زادت والدنيا بقت صعبة. هتعمل ايه اسم الله الوكيل؟ بيعالج الضغط النفسي. ليه
ايه؟ لان العمل بقى عمل ربنا. ما هو التوكل يعني العمل عمل ربنا. ما عدش انت اللي مسئول عن النتايج بقيت ضامن. لان هو عمرك ما هتخسر قضية ربنا وكيلك فيها. عمرك ما هتفشلي في مهمة ربنا وكيلك فيها. عارف يعني ايه الله وكيلك؟ وكلته؟ مش انت وكلته خلاص
حط في بطنك بطيخة صيفي بقى. مش انت وكلته وخلاص اطمن بقى. مش انت وكلته امشي في الحياة وانت فاتح صدرك. مش انت وكلته. خلاص اسعى اشتغل وخد بالاسباب بس وانت فاهم ان انت زيك زي الاسباب سبب من الاسباب. انما الاسباب بدون رب الارباب سراب. فيه سراب
ولا توصل الى اي شيء من غير ربنا سبحانه وتعالى الله وكيلك. الله سبحانه وتعالى وكيلك التوكل بيعالج الضغط النفسي. لان خلاص انت خرجت نفسك من المعادلة والضغط النفسي هو سبب كسرة النفس. وسبب جراح النفس. انت عارف يعني ايه اكتئاب؟ الاكتئاب مش بسبب الحزن. الاكتئاب هو تملك الحزن
سيطرة الحزن على تفكير الانسان. ان الانسان ما عدش شايف اي حاجة غير مشاكله. ما عدش فاكر اي نعمة غير مشاكله. طب تخيلوا بقى لما التوكل ييجي للنقطة ديت خلاص انت فكيت. بالعكس ده انت هتشتغل اكتر وهتسعى اكتر لان الضغط النفسي الضغط النفسي راح خلاص
توكل التوكل ده بيدي اطمئنان تخيل كده لما واحد اتهم اتهم في قضية جنايات فبيقولوا له وكلت مين ؟ قال لهم وكلت فلان. وكلت اكبر محامي في البلد. الناس تطمن يقينا هيبدع
اه يقينا التوكل بيدي اطمئنان. كان لنا واحد اه حبيبنا لما كان يدخل الامتحان. فواحد يقول له يعني قعد بقى الان ومتوتر ومضغوط ويقرا المزكرة دي فالتاني بيقول له بكل هدوء قال له هو انت اللي داخل الامتحان ولا ايه؟ يا ابني مش انت اللي
خلصها ربنا اللي هيخلصها. لما تعيش في الاحساس ده بقى ياه عارف اللي ركب طيارة وامهر سائق في العالم هو اللي سايقها عارف بينام ويرتاح ازاي ؟ انت خلاص ياه! اتشال الجبل واتشال من على صدرك. عشان كده خساير عدم التوكل خساير
بارا ، وتوكل على الحي الذي لا يموت، كان احد الناس جاي من الطيارة راجع من العمرة من السعودية فجايب حاجات غريبة فيه ناس بتبقى راجعة من المطار جايبة حاجات عجيبة. شاشة مش عارف شاشة من اللي هي قد الاوضة دي حاجة عجيبة فواحد بيقول له يا عم انت هتعدي الكلام ده من
وازاي قال له لي قريبي في المطر؟ قال له توكل على الله. نزل لقى قريبه مات. فسبحان الله العظيم خساير عدم التوكل صدمات مروعة. لما بتقف على باب المخلوق كلها اقنعة مزيفة. ربنا سبحانه وتعالى يقول ويوم حنين اذ اعجبتكم كثرتكم فلم تغن عنكم شيئا. صفر
انتم عارفين اكبر تهديد في القرآن وهم منا لا يصحبون. خد اسباب زي ما انت عايز. بس ربنا مش هيبقى معك. خد الاسباب من غير رب الارباب. ايه الفرق بين التراب ورب الارباب. الفرق بين المخلوق والخالق خد اسباب زي ما انت عايز. ولكن ربنا مش هيبقى معك ده اكبر تهديد. اكبر تهديد ان ربنا
يحرمك من معيته وخد اسباب زي ما انت عايز وشوف الاسباب هتعمل ايه. اذ اعجبتكم كثرتكم فلم تغن عنكم شيئا. انما لما كان ربنا مع السيدة مريم ومن غير الباب قال لها فكلي واشربي وقري عينا. العمل عمل ربنا. الكلمة دي ربنا ما قالهاش في حفلة ولا في مناسبة سعيدة. ربنا قال لها الكلمة دي وهي
سبب الفضيحة. شبه بنت عندها تلتاشر سنة وفجأة لقت نفسها حامل. اجاءها المخاض الى جذع النخلة. قالت يا ليتني مت قبل هذا. واحدة مصيبة في اكبر مصيبة ممكن بنت في السن ده تتعرض لها. ربنا بيقول لها فكلي واشربي وقري عينا. طب اعمل ايه؟ ما تعمليش حاجة. اشارت اليه
تمشوني بس العمل عمل ربنا ما لكيش دعوة. توكل على الله وشف ربنا يعمل لك ايه توكلي على الله غيري حياتك كلها بالتوكل على الله سبحانه وتعالى. التوكل ده يا جماعة
التوكل على الله عامل بالزبط زي ايه ؟ انتم عارفين واحد ماشي في صحرا درجة الحرارة ستين هيموت من الحر هيموت على بوق ماية فجأة جات طيارة شالته سألته الفيلا مكيفة فيها جنينة وقدامها نهر. شفتم الانقلاب اللي حصل؟ اهو ده التوكل. اتنقلت من امكانياتك لقدرة الله. اتنقلت
من جهلك لعلم الله. بقيت بتواجه الحياة مش بعجزك بل بقوة الله. اتنقلت. نقلة جبارة هو ده التوكل. فاذا دخلتموه فانكم ازاي يا رب؟ وعلى الله فتوكلوا. التوكل عمل لك نقلة مهولة في حياتك. عزمة التوكل انك بتسعى على قدرك. وربنا بيديك على قدره
هم تلتميت واحد راحوا فلسطين على قدرهم وربنا فتح لهم فلسطين. على قدره سبحانه وتعالى. عشان كده التوكل النتيجة ما عادتش مرتبطة بسعيك. فما عدتش بتبقى قلقان اصلا. السيدة هاجر سعت في مكان وزمزم اتفجرت في مكان تاني. والفتح جه في مكان تاني. السيدة هاجر سعت على الصفا والمروة والفتح جه
زمزم السيدة هاجر سعد في وقت والفتح جه في وقت تاني. جه بعد ما بعد ما قعدت. السيدة هاجر سعت عشان سبب والفتح جه من سبب تاني ساعة عشان حد معه ماية والفتح جه من زمزم. التوكل بيعلمك ان سعيك ده عبادة. عبادة بتسترضي بها الله. انما
فئة بقى معايير تانية خالص عند ربنا. واحداس تانية خالص ربنا بيرتبها. فانت بتبقى على ربنا العمل وعلى ربنا النتيجة. ما تبقاش اؤمن ازاي ؟ عشان كده التوكل اطمئنان. التوكل فرحة. تخيل في الدنيا اللي احنا فيها. والصورة سودا. تخيل كده ما عادش راضي
حد يشيلك ولا حد شايل حد ولا حد عاد عارف يشيل نفسه. وانت حمولك كتير وانت ضعيف مخلوق من تراب افقر شيء. وكمان خلاص نفسيتك بدأت تنهار قدام ضغوط الحقيقة ومسؤولياتها. الصورة بقت سودا وفجأة جه واحد قال لك عنك. عني ايه ؟ انت مطلوب منك تطلع الالف طوبة والميت كيلو رمل دول
الدور الاتناشر على رجليك انا هطلعهم لك. فرحتك لما تلاقي واحد يقول لك عنك. هو في حد الايام دي بيقول لحد عنك انا هشيل عنك. هو ده لو ربنا بقى وكيلك. التوكل قوة جبارة يا جماعة. التوكل ده قوة بيخليك اسد. القوة بين ايديك. القوة بين ايديك فعلا
ده حق وحقيقي. بقيت اقوى انسان على وجه الارض. اول بس وانت خارج من الباب كده. تقول بسم الله توكلت على الله. الملايكة تقول ايه؟ الشيطان يقول قل ما بالكم بعبد كفي وهدي ووقي. والملايكة تقول لك كفيت وهديت ووقيت. عايز ايه ؟ ده بكلمة توكلت على
الله! خدت تلات عطاءات جبارة وقيت. وقيت يعني ربنا هيقيك من كوارس. كفيت يعني حتى لو حصل مشاكل ربنا هيطلعك منها. هديت ربنا ينور لك طريقك وعرفك الصح من الغلط. وسدد خطاك في الحياة. انت متخيل يعني ايه توكل؟ انت انت عارف يعني ايه واعلم ان الامة لو اجتمعت
على ان ينفعوك بشيء لم ينفعوك الا بشيء قد كتبه الله لك. صفر. الناس صفر. ولو اجتمعوا على ان يضروك بشيء كلهم مراكز واموال وسلطة لم يضروك الا بشيء قد كتبه الله عليك. رفعت الاقلام خلاص. ما عادش فيه حاجة بتتكتب في في كتب الاقدار. وجفت الصحف الحبر نشف ما عدش حاجات
عدش حد يملك في قدرك شيء الا الله ما عدش حد يملك في مقادير شيء. القناع المزيف اللي الناس لابساه وبتضحك عليك اصحاب الاموال. واصحاب المراكز ما تصدقش حد. هو ربنا بس. القوة بين ايديك. ما
خليش حد يضحك عليك. الله وكيلك. الله وكيلك يا كل مظلوم. يا كل مقهور. يا كل واحد عنده احلام كبيرة. مش قادر يحققها. يا كل واحد مش عارف يجمع يا كل واحد عنده احلي يا كل واحد نفسه في حاجة اوي ومش قادر عليها ونفسه في احلام قوي. يا كل واحد بيتعرض لاغتصاب حقه او تعدي
على حقوقه او قهر نفسي من عدو عامل حرب عليه. يا امة محمد وانت عايزة تحرري فلسطين الله وكيلك. الله وكيلك وكلته. مش اتوكلت وخلاص اطمن بقى. اطمني بقى خلاص. لو وكلتيه لو وكلت الوكيل هو اللي عرض عليك انه يبقى وكيلك. فاتخذه وكيلا. هو اللي عرضها عليك
تروح لغيره ليه؟ وتوكل على العزيز الرحيم. الذي يراك حين تقوم. وتقلبك في الساجدين. خلاص ربنا موجود الوكيل موجود روح لغيره ليه التوكل هيغير حياتك وهيغير حياتك. هيغير طعم الدنيا كلها. هيخليك جبل. هيديك قوة. هيديك فرحة. هيديك اطمئنان. هيعالج الضغط النفسي
هيديك هدوء وراحة. هيعمل انقلاب في موازين القوة في حياتك كلها. هيبقى عامل بالزبط زيي طيارة نقلتك من صحرا لمكان مكيف وجميل. وعظيم. التوكل ده اعظم صفقة مع الله سبحانه وتعالى. يدبر الامر
ومن السماء الى الارض. ثم يعرج اليه في يوم كان مقداره الف سنة. اللي انت محتاج الف سنة عشان تعمله. الوكيل يعمله لك في يوم الوكيل سبحانه وتعالى يقدر ان هو يعمله لك في يوم عايزين نتعلم بقى يعني ايه حسبي الله ونعم الوكيل. في السلسلة المباركة اللي ربنا من علينا
في هزه الفترة المباركة ايام عشر ذي الحجة هذا الموسم الفاضل عايزين نتعرف يعني عايزين نعرف يعني ايه حسبي الله ونعم الوكيل يعني ايه التوكل على الله. يعني ايه ان احنا نرمي حمولنا على وكيلنا سبحانه وتعالى الناس يعني الناس يا جماعة لما بيحصل لها اي
في مشكلة بتفكر اول حاجة في امكانياتها امكانياتي ما عرفتش طب معارفي ما عرفتش وما حدش وقف جنبها ربنا بقى. ما بتروحش لربنا غير لما الخطوة واحد وخطوة اتنين. عشان كده المتوكل هو اللي بيروح لربنا الاول. هو اللي لما يحصل مشكلة ربنا هو الحل الاول في حياته. التوكل هو
حل للمشكلة. الناس مع الدعاء تلات اصناف. واحد معرض عن الدعاء. شايف ان الدعاء ما لوش جدوى اصلا. ما لوش جدوى. مش هيعمل لي حاجة في حياتي. لا في مشكلة ولا في
وواحد تاني مزبزب ساعة الشدة بس. يا رب اشفيني بس وانا هتغير. اكفني وانا هتغير. ارزقني وانا اتغير. وارجع بقى لما نجاهم الى البر فمنهم مقتصد يرجع بقى ويتخلى عن وعوده لله. النوع التالت اللي عايش بالله. عايش بالله وكيله الله. بيقضي كل حوائجه بالله. اول ما يحصل له اي مشكلة يبص
على طول وكيله. قد نرى تقلب وجهك في السماء. الله وكيله. الله سنده. عايش حاسس انه مسنود. حاسس ان هو بالله سبحانه وتعالى النهاردة كنا بنتكلم بس عن التوكل ممكن يغير ايه في حياتك؟ ممكن يعمل ايه في حياتك؟ ممكن يعمل ايه في نفسيتك؟ انما ايه هو التوكل؟ يعني ايه ربنا الوكيل
يعني ايه الوكيل؟ ايه المعنى بتاع الكلمة؟ هو انا محتاج التوكل فعلا؟ التوكل ده ايه هيعمل ايه في حياتي لو جيت؟ هو للتوكل ازاي؟ اعرف ازاي انا متوكل ولا مش متوكل؟ انمي التوكل جوة قلبي ازاي؟ ازاي اخد عطاءات ربنا للمتوكلين واخد حب ربنا للمتوكلين؟ طب ايه العلاقة بين
توكل الاسباب ايه الفرق بين الوكيل والكفيل؟ ايه العلاقة بين التوكل والتفويض؟ ايه الفرق بين الوكيل والحسيب يعني انا عايز اتوكل بقى. انا عايز بجد اقوى مهدئ على وجه الدنيا. انا عايز العلاج الرباني للهم والغم. انا عايز اتخلص من الضغط النفسي. انا عايز
اعيش الفرحة واعيش القوة واعيش السعادة. واعيش الاطمئنان. انا عايز انام وارتاح. انا عايز اهدا. انا عايز اتخلص من اي اي فزع او هلع او مهدئات او انا عايز اتخلص من اي مشاكل في حياتي. اعمل ايه؟ انا عايز انجح. انا عايز احقق احلامي. انا عايز ما اخافش
العدو انا عايز الهلع اللي عندي من بكرة يروح. انا عايز الجنان انا هتجنن من القلق والخوف من بكرة. اعمل ايه ؟ ده اللي احنا هناخده من اول الحلقة الجاية بازن
الله سبحانه وتعالى حسبنا الله ونعم الوكيل. ونعم المولى ونعم النصير. حسبنا الله ونعم الوكيل في ارزاقنا. حسبنا الله ونعم الوكيل فيكم لامرنا حسبنا الله ونعم الوكيل امام اعدائنا. حسبنا الله ونعم الوكيل في تربية ابنائنا. حسبنا الله ونعم الوكيل في
تحقيق احلامنا. حسبنا الله ونعم الوكيل في هداية قلوبنا. حسبنا الله ونعم الوكيل في تيسير ارزاقنا. حسبنا الله ونعم الوكيل في الخشوع في صلاتنا. حسبنا الله ونعم الوكيل في تحقيق التوبة الى ربنا. حسبنا الله ونعم
الوكيل ونعم المولى ونعم النصير. سبحانك اللهم وبحمدك اشهد ان لا اله الا انت استغفرك واتوب اليك. جزاكم الله خيرا. سبحوا ليلا دائما ونهارا واملأت الحياة وسرها سترى